**Guvernul Republicii Moldova**

Ministerul Economiei a elaborat şi prezintă spre aprobare proiectul Hotărârii de Guvern cu privire la transmiterea unui bun imobil.

Anexă: 2 file.

**Viceprim-ministru,**

**ministrul economiei Octavian CALMÎC**

ex. A. Stratulat

tel. 022-226235

proiect

**GUVERNUL REPUBLICII MOLDOVA**

**H O T Ă R Î R E nr.\_\_\_**

din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 20\_\_\_

mun. Chişinău

**cu privire la transmiterea unui bun imobil**

În temeiul art. 6 alin. (1) lit. a1) și art. 14 alin. (1) lit. c) din Legea nr. 121-XVI din 4 mai 2007 privind administrarea şi deetatizarea proprietăţii publice (Monitorul Oficial al Republicii Moldova, 2007, nr. 90-93, art. 401), cu modificările şi completările ulterioare, întru asigurarea excluderii bunurilor proprietate publică a statului din gestiunea economică a societăților comerciale supuse privatizării, Guvernul

**HOTĂRĂŞTE :**

1.Se transmite, cu titlu gratuit, din gestiunea economică a S.A.”TUTUN-CTC”, în administrarea Ministerului Tehnologiei Informației și Comunicațiilor, în gestiunea I.S. ,,Poșta Moldovei”, încăperea izolată proprietate publică a statului, cu suprafața totală de 93,4 m2, amplasată în blocul locativ din mun. Chișinău str. Ismail, nr. 116/3, număr cadastral 0100302.114.01, în care î-și desfășoară activitatea oficiul poștal MD-2023.

2.Agenţia Proprietăţii Publice, în comun cu Ministerul Tehnologiei Informației și Comunicațiilor, va institui comisia de transmitere şi va asigura, în termen de 60 zile, transmiterea bunului imobil indicat în pct.1, conform prevederilor Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr. 901 din 31 decembrie 2015 (Monitorul Oficial al Republicii Moldova, 2016, nr.1, art. 2).

3.Agenţia Relaţii Funciare şi Cadastru, va asigura înregistrarea bunului imobil respectiv în modul stabilit de lege.

|  |  |
| --- | --- |
| **PRIM-MINISTRU** | **PAVEL FILIP** |
|  |  |
| Contrasemnează: |  |
| **Viceprim-ministru,**  **ministrul economiei** | **Octavian CALMÎC** |
| **Ministrul tehnologiei**  **informației și comunicațiilor** | **Vasile BOTNARI** |

**Notă informativă**

**la proiectul Hotărârii de Guvern**

**cu privire la transmiterea unui imobil**

Proiectul a fost elaborat în temeiul art. 6 alin. (1) lit. a1) şi art. 14 alin. (1) lit. c) din Legea nr. 121-XVI din 4 mai 2007 privind administrarea şi deetatizarea proprietăţii publice şi în baza prevederilor pct.7, lit. h), alin. 2) din Regulamentul privind organizarea şi funcţionarea Ministerului Economiei, aprobat prin Hotărîrea Guvernului nr.690 din 13 noiembrie 2009.

Proiectul hotărîrii are drept scop asigurarea excluderii bunurilor proprietate de stat din gestiunea economică a societăţilor pe acţiuni fondate în cadrul procesului de privatizare şi gestionării eficiente a acestor bunuri.

Potrivit legislaţiei în vigoare, bunurile proprietate de stat aflate în gestiunea economică a societăţilor pe acţiuni fondate în procesul privatizării pot fi transmise în gestiunea întreprinderilor, instituţiilor de stat, în proprietatea publică a unităţilor administrativ – teritoriale. Totodată, potrivit art. 22 din Legea privatizării fondului de locuințe nr. 1324-XII din 10.03.1993, în imobilul (inclusiv căminul) în care au fost privatizate cel puţin 60 procente din locuinţe, în termen de 3 luni de la data convocării adunării generale a proprietarilor de locuinţe, se înfiinţează şi se înregistrează asociaţia de proprietari ai locuinţelor privatizate cu forma de organizare juridică cooperativă de consum, cu transmiterea către aceasta în gestiune a bunurilor mobile şi imobile şi cu vărsarea pe contul ei a mijloacelor financiare obţinute din plata pentru deservirea tehnică a blocului de locuinţe pentru ultimele 2 luni premergătoare datei transmiterii către asociaţie a acestui bloc, precum şi a compensărilor băneşti prevăzute de legislaţia în vigoare.

În procesul transmiterii bunurilor proprietate de stat (fondul locativ) din gestiunea economică a S. A.”Tutun-CTC” în gestiunea A.C.C. nr. 55/418 s-a constatat că, în încăperea izolată, proprietate de stat cu suprafața totală de 93,4 m2 amplasată în clădirea blocului locativ din mun. Chișinău, str. Ismail, nr. 116/3, numărul cadastral 0100302.114.01, își desfășoară activitatea oficiul poștal MD-2023.

Ținînd cont de solicitarea Î.S.”Poșta Moldovei” privind transmiterea încăperii în cauză în gestiunea întreprinderii, Ministerul Economiei, întru asigurarea integrității și gestionării eficiente a proprietății statului, a elaborat proiectul hotărârii de Guvern cu privire la transmiterea unui bun imobil şi, în temeiul art. 38 din Legea nr. 317-XV din 18 iulie 2003 privind actele normative ale Guvernului și ale altor autorități ale administrației publice centrale și locale, îl înaintează spre examinare și aviz.

Prezentul proiect de hotărâre este supus dezbaterilor publice, fiind plasat pe pagina web a ministerului www.mec.gov.md, la compartimentul ”Transparenţa în procesul decizional”.

Implementarea proiectului dat nu implică cheltuieli financiare din contul mijloacelor bugetare.

**Viceprim-ministru,**

**ministrul economiei Octavian CALMÎC**